3.pielikums
TEHNISKAIS PIEDĀVĀJUMS


	Nr. p.k.
	TEHNISKĀ SPECIFIKĀCIJA
	Pretendenta apstiprinājums 
par prasības izpildi (nepieciešamības gadījumā pievienot detalizētu aprakstu)

	Vispārējie noteikumi

	

1.
	Pretendents pēc Pasūtītāja pieprasījuma un norādījumiem nodrošina sekojošu pakalpojumu sniegšanu visā pasaulē (turpmāk ‑ Pakalpojums):
	

	1.1.
	[bookmark: _Hlk150525992]visu veidu (avio, sauszemes, sliežu un ūdens) transporta biļešu (turpmāk ‑ biļetes) rezervēšanu (ja piemērojams), izpirkšanu un piegādi, nepieciešamības gadījumā arī maiņu vai atcelšanu, kā arī transporta biļešu nodrošinājumu gadījumos, ja tiek atcelts reiss;
	

	1.2.
	viesnīcu rezervēšanu, rezervācijas noformēšanu, izpirkšanu un piegādi, nepieciešamības gadījumā arī maiņu vai atcelšanu;
	

	1.3.
	transfēru rezervāciju, rezervācijas noformēšanu, izpirkšanu un piegādi, kā arī nepieciešamības gadījumā maiņu vai atcelšanu.
	

	1.4.
	ceļojumu apdrošināšanas noformēšanu.
	

	1.5.
	vīzu noformēšanu (ja nepieciešams)
	

	2.
	Pretendents, sniedzot Pakalpojumus, nodrošina atbilstoši tiešo pakalpojumu sniedzēju cenām, piemērojot visas tās priekšrocības, cenu atlaides un izdevīgākos nosacījumus, kas pretendentam ir pieejami saskaņā ar pretendenta noslēgtajiem līgumiem ar tiešajiem pakalpojumu sniedzējiem.
	

	3.
	Pretendents Pakalpojumu cenās iekļauj visus normatīvajos aktos paredzētos nodokļus un nodevas, kā arī piemēro iespējamās atlaides, priekšrocības un izdevīgākos nosacījumus, kas pieejami pretendentam saskaņā ar tā noslēgtajiem līgumiem ar tiešajiem pakalpojumu sniedzējiem, un pasūtītājam (Pretendents norāda šajā punktā minētās atlaides, priekšrocības un izdevīgākos nosacījumus)
	

	4.
	Pretendents pēc Pasūtītāja pieprasījuma nodrošina informāciju par komandējuma un darba brauciena laikā izmantojamiem transporta, tajā skaitā arī sabiedriskā transporta līdzekļiem, lidostām un citu ar komandējumu un  darba braucienu saistīto informāciju.
	

	5. 
	Pretendents nekavējoties informē (arī ārpus Pasūtītāja un pretendenta darba laika, brīvdienās un svētku dienās) Pasūtītāja pilnvaroto personu par streikiem, krīzes situācijām, par izmaiņām lidojumu vai braucienu grafikos, laika apstākļiem, kas var ietekmēt braucienu, reisu atcelšanu, kā arī krasām cenu izmaiņām vai citiem apstākļiem, kas var ietekmēt Pasūtītāja plānoto un pieteikto komandējumu īstenošanu. Nepieciešamības gadījumā pretendents, saskaņojot ar Pasūtītāja pilnvaroto personu, pārplāno lidojumu vai braucienu, mainot vai atceļot biļešu vai viesnīcu rezervācijas.
	

	Visu veidu transporta biļetes

	6.
	Pretendents nodrošina biļetes maršruta, datuma un laika, pasažiera vārda un/vai uzvārda maiņas, biļešu pārrezervēšanas, atcelšanas un nodošanas iespējas pēc biļešu izdošanas atbilstoši tiešo pakalpojumu sniedzēju noteikumiem, ja tajos šādas iespējas paredzētas.
	

	7.
	Pretendents informācijā par biļetes rezervāciju norāda šādu informāciju:
1. pasažiera vārds un uzvārds,
2. maršruts,
3. izlidošanas/ielidošanas laiks (aviotransporta gadījumā),
4. atiešanas/pienākšanas laiks (sauszemes un ūdens transportlīdzekļu gadījumā),
5. reisa numurs,
6. pārvadātāja nosaukums,
7. lidostas, autoostas, stacijas, ostas nosaukums (kurš attiecināms);
8. informācija par izlidošanas/ielidošanas termināļiem lidostā (tikai aviotransporta gadījumā),
9. nododamās bagāžas daudzums un tās maksimālais svars (kg),
10. cena euro,
11. biļetes maiņas un atcelšanas noteikumi,
12. datums/laiks, līdz kuram rezervācija ir spēkā,
13. šīs tabulas 12.3. punktā pretendenta norādītais tālruņa numurs, kas paredzēts steidzamu, ārkārtas un krīzes situāciju risināšanai.
	

	  Viesnīcas

	8.
	Pretendents pēc Pasūtītāja pieprasījuma veic viesnīcu rezervēšanu ārvalstīs un Latvijas Republikā, iepriekš saskaņojot ar Pasūtītāju iespējamās viesnīcas un to cenas. Veicot rezervēšanu, Pretendents informē Pasūtītāju par visiem noteikumiem, tajā skaitā rezervācijas atcelšanas un drošības naudas apmēra noteikumiem.
	

	9.
	Pretendents piedāvā viesnīcas atbilstoši šādiem kritērijiem: 
	

	9.1.
	vismaz trīszvaigžņu viesnīcas;
	

	9.2.
	viesnīca atrodas ne vairāk kā divu kilometru rādiusā no Pasūtītāja norādītās adreses. Ja objektīvu iemeslu dēļ Pretendentam nav iespējams nodrošināt šīs prasības izpildi, t.i., minētajā rādiusā neatrodas neviena prasībām atbilstoša viesnīca vai tās ir aizņemtas, tad pretendents piedāvā citus viesnīcu variantus ar nosacījumu, ka viesnīca ir ērti sasniedzama ar sabiedrisko transportu no/uz Pasūtītāja norādītās adreses vai to iesaka pasākuma rīkotājs/uzņemošā puse;
	

	9.3.
	viesnīcu izmaksām jāatbilst 2010. gada 12. oktobra Ministru kabineta noteikumos Nr. 969 “Kārtība, kādā atlīdzināmi ar komandējumiem saistītie izdevumi” noteiktajām normām, ja vien pretendents un Pasūtītājs nav vienojušies citādāk;
	

	9.4.
	viesnīcas rezervācijas cenā jābūt iekļautām brokastīm un bezmaksas bezvada interneta izmantošanai, visiem nodokļiem un nodevām vai arī jāinformē Pasūtītāja pārstāvis, ja rezervācijā nav iespējams iekļaut brokastis, nodokļus vai nodevas. Viesnīcu numuriem jābūt nesmēķētāju numuriem. Rezervācijā jābūt norādei par iekļauto drošības naudu, ja tāda ir nepieciešama vai atzīme par tās iekļaušanas neiespējamību, norādot summu, kas iemaksājama uz vietas, vai arī jānorāda, ka drošības nauda nav nepieciešama;
	

	9.5.
	pretendents garantē viesnīcas rezervāciju ar savu kredītkarti vai veic avansa pārskaitījumu viesnīcai, izsniedzot Pasūtītājam viesnīcas rezervācijas un apmaksas apstiprinājumu (vaučeri), ja vien pretendents un Pasūtītājs nav vienojušies savādāk;
	

	9.6.
	ja viesnīcas noteikumi paredz iemaksāt depozītu par uzturēšanos, to garantē pretendents ar savu maksāšanas karti (neattiecas uz rezervācijām ar priekšapmaksas vaučeriem), ja vien pretendents un Pasūtītājs nav vienojušies savādāk;
	   

	9.7.
	pretendents nodrošina viesnīcas rezervācijas datuma, ceļotāja vārda vai uzvārda maiņu, atcelšanu un nodošanu pēc rezervācijas izpirkšanas atbilstoši tiešā pakalpojuma sniedzēja noteikumiem, ja tajos šādas iespējas paredzētas;
	


	Ārkārtas un krīzes situācijas

	10.
	Pretendents nodrošina efektīvu un operatīvu ārkārtas un krīzes situāciju risinājumu, ar individualizētu pieeju.
	

	11.
	Ārkārtas un krīzes situācijās pretendents nodrošina Pakalpojuma izpildi nekavējoties pēc attiecīgu Pasūtītāja norādījumu saņemšanas, tajā skaitā arī ārpus pretendenta un Pasūtītāja noteiktā darba laika.
	

	Apkalpošana un pakalpojuma sniegšanas process

	12.
	Pasūtītāja pieprasījumu (turpmāk – Pieprasījums) pieteikšanai un citu ar iepirkuma līguma izpildi saistīto jautājumu risināšanai pretendents bez maksas nodrošina:
	

	12.1.
	vismaz vienu telefona numuru, ko Pasūtītāja pilnvarotā persona bez traucējumiem var izmantot darba dienās no plkst. 08:30 līdz plkst. 17:00 un uz kuru atbild pretendenta piedāvātie speciālisti;
	

	12.2.
	e-pasta adresi, ko Pasūtītāja pilnvarotā persona bez traucējumiem var izmantot darba dienās no plkst. 08:30 līdz plkst. 17:00 un uz kuru atbild pretendenta piedāvātie speciālisti;
	

	12.3.
	telefona numuru saziņai latviešu valodā, ko Pasūtītāja pilnvarotā persona bez traucējumiem var izmantot 24 stundas diennaktī steidzamu, ārkārtas un krīzes situāciju risināšanai, tajā skaitā ārpus Pasūtītāja un pretendenta noteiktā darba laika, brīvdienās un svētku dienās. Pretendents nodrošina, ka atbilde uz zvanu tiek sniegta nekavējoties (tālrunim nav pieslēgts automātiskais atbildētājs), bet ne vēlāk kā 5 minūšu laikā no zvana izdarīšanas brīža (neatbildēta zvana gadījumā).
	

	13.
	Pakalpojuma pieteikšanas un sniegšanas process:
	

	13.1.
	Pasūtītāja pilnvarotā persona elektroniski piesaka Pakalpojumu pretendentam. Ārkārtas un krīzes situācijās Pasūtītāja pilnvarotā persona Pieprasījumu var izteikt arī telefoniski (šādā gadījumā Pieprasījums netiek pārapstiprināts elektroniski);
	

	13.2.
	Pretendents veic Pieprasījuma apstrādi, cenu izpēti, kā arī sniedz atbildi uz Pieprasījumu, ne vēlāk kā 120  minūšu laikā no Pieprasījuma nosūtīšanas brīža (ārkārtas un krīzes situācijās – nekavējoties, bet ne vēlāk kā 30 minūšu laikā, pēc Pieprasījuma izteikšanas vai nosūtīšanas brīža – vai Pasūtītāja norādītajā termiņā), nosūtot elektroniski uz Pasūtītāja pilnvarotās personas e-pastu Pieprasījuma izpildes piedāvājumu, kurā ir norādīti:
1. Pasūtītāja prasībām atbilstošie piedāvājuma varianti;
2. visizdevīgākais piedāvājuma variants cenas un laika ziņā;
3. tiešo pakalpojumu sniedzēju rezervēšanas, maiņas un atcelšanas noteikumi (ja piemērojams);
4. cita būtiska informācija atbilstoši prasībām.
Pretendents apstiprinājuma ailē norāda piedāvāto Pieprasījuma apstrādes laiku minūtēs.
	

	13.3.
	Pasūtītāja pilnvarotā persona izvērtē Pieprasījuma izpildes piedāvājuma variantus un elektroniski apstiprina izvēlēto piedāvājuma variantu vai, ja nepieciešams, pieprasa pretendentam papildu informāciju. Ārkārtas un krīzes situācijās šajā punktā minētās darbības pasūtītājs var veikt arī telefoniski (šādā gadījumā tās netiek pārapstiprinātas elektroniski);
	

	13.4.
	Pretendents veic attiecīgo transporta biļešu, viesnīcas vai transfēra rezervāciju (ja piemērojams) vai, ja Pasūtītājs pieprasījis pretendentam papildu informāciju, sniedz papildu informāciju noteiktajā termiņā;
	

	13.5.
	Pretendents elektroniski nosūta uz Pasūtītāja pilnvarotās personas e-pastu attiecīgo transporta biļešu, viesnīcas vai transfēra rezervāciju (ja piemērojams), attiecībā uz visa veida transporta biļetēm.
	 

	13.6.
	Pasūtītāja pilnvarotā persona elektroniski apstiprina attiecīgo transporta biļešu, viesnīcas vai transfēra rezervāciju izpirkšanu. Ārkārtas un krīzes situācijās Pasūtītāja pilnvarotā persona Pakalpojuma izpirkšanu var apstiprināt arī telefoniski (šādā gadījumā apstiprinājums netiek pārapstiprināts elektroniski).
Ja attiecīgo transporta biļešu, viesnīcas vai transfēra rezervāciju izpirkšanas termiņa laikā Pasūtītājs nesniedz apstiprinājumu izpirkšanai, Pretendents savlaicīgi veic attiecīgo transporta biļešu, viesnīcas vai transfēra rezervāciju pārrezervāciju (ja piemērojams), iepriekš elektroniski informējot par to Pasūtītāja pilnvaroto personu un saskaņojot attiecīgo transporta biļešu, viesnīcas vai transfēra cenas izmaiņas;
	

	13.7.
	Pretendents izpērk attiecīgo transporta biļešu, viesnīcas vai transfēra rezervāciju;
	

	13.8.
	Pretendents bez maksas iespējami īsā laikā, bet ne vēlāk kā līdz attiecīgās darbdienas plkst. 17:00 (steidzamās, ārkārtas un krīzes situācijās – nekavējoties (arī ārpus Pasūtītāja un pretendenta darba laika, brīvdienās un svētku dienās)), pēc attiecīgo transporta biļešu, viesnīcas vai transfēra izpirkšanas veic ar Pakalpojuma izpildi saistīto dokumentu piegādi elektroniski uz Pasūtītāja pilnvarotās personas e-pastu vai atsevišķos gadījumos Pasūtītāja adresē.
Pretendents izdotajā biļetē norāda vismaz tehniskās specifikācijas 6. punkta 1. - 7. apakšpunktā norādīto informāciju un tehniskā piedāvājuma 12.3. punktā norādīto 24/7 palīdzības tālruni.
	

	14. 
	Pakalpojuma sniegšanas process transporta biļešu, viesnīcas vai transfēra maiņas vai atcelšanas gadījumā (ja piemērojams):
	

	14.1.
	Pasūtītāja pilnvarotā persona pretendentam elektroniski piesaka transporta biļešu, viesnīcas vai transfēra maiņu vai atcelšanu. Steidzamās, ārkārtas un krīzes situācijās Pasūtītāja pilnvarotā persona pieprasījumu var izteikt arī telefoniski (šādā gadījumā pieprasījums netiek pārapstiprināts elektroniski);
	

	14.2.
	Pretendents nosūta elektroniski uz Pasūtītāja pilnvarotās personas e-pastu tiešo pakalpojumu sniedzēja maiņas vai atcelšanas noteikumus;
	

	14.3.
	Pasūtītāja pilnvarotā persona izvērtē tiešo pakalpojumu sniedzēja maiņas vai atcelšanas noteikumus un elektroniski Pretendentam piesaka attiecīgo transporta biļešu, viesnīcas vai transfēra maiņu vai atcelšanu. Steidzamās, ārkārtas un krīzes situācijās Pasūtītāja pilnvarotā persona pieprasījumu var izteikt arī telefoniski (šādā gadījumā pieprasījums netiek pārapstiprināts elektroniski);
	

	14.4.
	Pretendents veic izmaiņas attiecīgo transporta biļešu, viesnīcas vai transfēra rezervācijā saskaņā ar Pasūtītāja pilnvarotās personas norādījumiem vai atceļ attiecīgo transporta biļešu, viesnīcas vai transfēra rezervāciju saskaņā ar tiešo pakalpojumu sniedzēju noteikumiem.
	

	15.
	Pretendents nodrošina:
	

	15.1.
	pēc Pasūtītāja pieprasījuma teksta īsziņu (SMS) nosūtīšanu uz mobilo telefonu par izpirktajiem reisiem un to izmaiņām;
	

	15.2.
	pēc Pasūtītāja pieprasījuma elektroniskās biļetes informāciju nosūtīšanu uz mobilo telefonu;
	

	15.3.
	elektronisko Pasūtītāja un ceļotāju profilu izveidošanu Sistēmā;
	

	15.4.
	pretendents regulāri informē Pasūtītāju par ceļojumu organizēšanas, maršrutu, avioreisu, viesnīcu un citām aktualitātēm, tai skaitā par ieceļošanas noteikumiem attiecīgajā valstī;
	

	15.5.
	pretendents pēc Pasūtītāja pieprasījuma sniedz statistikas datus un analīzi par Pasūtītāja saņemtajiem Pakalpojumiem, izlietotajiem finanšu līdzekļiem, nodrošinātajām atlaidēm un citu ar Pakalpojumu saistītu informāciju.
	

	15.6.
	Pēc Pasūtītāja pieprasījuma Pakalpojuma sniedzējs nodrošina arī reģistrāciju lidojumiem un nodrošina iekāpšanas karšu nosūtīšanu Pasūtītāja pilnvarotajai personai uz e-pastu un telefona īsziņas veidā. 
	






Kvalitātes un efektivitātes novērtēšana konkrēta uzdevuma (teorētiska) izpildē

Lai izvērtētu Pretendentu spējas piedāvāt Pasūtītājam izdevīgākos komandējumu variantus, Pretendentiem ir jāsagatavo piedāvājums Pasūtītāja personāla komandējumu nodrošināšanai. 
Pretendents pats sedz visas izmaksas, kas saistītas ar piedāvājuma sagatavošanu un iesniegšanu, tai skaitā ar Tehniskā piedāvājuma paredzēto teorētisko uzdevumu izpildi, cenu izpēti, rezervāciju veikšanu un nepieciešamo apliecinošo dokumentu iegūšanu. Pasūtītājs šīs izmaksas nekompensē neatkarīgi no iepirkuma rezultāta. Teorētisko uzdevumu ietvaros norādītās komandējumu izmaksas un aviobiļešu cenas tiek izmantotas tikai piedāvājumu vērtēšanai un nerada Pasūtītājam pienākumu tās apmaksāt.

Uzdevums Nr. 1
3 darbinieku komandējums uz Arrasu (Francija)
01.11.2026. – 07.11.2026.
· Rīga – Arrasa (Francija) - 3 darbinieku komandējums/pieredzes apmaiņas vizīte.
· Lidojums turp – atpakaļ ar sagaidīšanu lidostā. Tikai tiešie reisi, uz kādu no tuvākajām lidostām. 
· Vietējā transporta nodrošinājums ar šoferi grupai visā brauciena laikā. Kopējais vietējā transporta maršruta garums ir 1200 km, sākot ar pasažieru sagaidīšanu lidostā un noslēdzot ar nogādāšanu lidostā izlidošanas dienā. Nakšņošana jānodrošina Arrasā atsevišķos numuros, vismaz 3 zvaigžņu naktsmītnē. Konkrēta adrese, kuras tuvumā jāatrodas naktsmītnei, Uzdevuma Nr. 1 ietvaros netiek noteikta; līdz ar to šim uzdevumam tehniskās specifikācijas 9.2. punktā noteiktais divu kilometru rādiuss no Pasūtītāja norādītās adreses nav piemērojams.
· Dalībnieku apdrošināšana, (medicīniskā un nelaimes gadījumu apdrošināšana, bagāžas un reisa aizkāvēšanās/atcelšana)


Uzdevums Nr. 2
2 darbinieku komandējums uz Buenosairesu (Argentīna)
	Datums
	Pakalpojums

	29.11.2026.
	· Avio biļetes /lidojumi (ne vairāk kā divi lidojumi) Rīga – Buenosairesa (2 personām ar nododamo bagāžu) 
· Transports - transfērs uz viesnīcu 
· Viesnīca (4* un vairāk) Buenosairesa centrā 3 naktis - nakšņošana  2 personām  trīs naktis atsevišķās istabās (katrai personai atsevišķs vienvietīgs viesnīcas numurs ar brokastīm) 
· Ceļojuma apdrošināšana (medicīniskā un nelaimes gadījumu apdrošināšana, bagāžas un reisa aizkāvēšanās/atcelšana 2 personām) 

	30.11.2026.
	· Nodrošināt transportu uz/no konferences “The EU Investment and Business Forum”
https://international-partnerships.ec.europa.eu/eu-business-fora/eu-investment-and-business-forum-argentina-2026-2026-11-30_en


	01.12.2026.
	· Nodrošināt transportu uz/no konferences “The EU Investment and Business Forum”
https://international-partnerships.ec.europa.eu/eu-business-fora/eu-investment-and-business-forum-argentina-2026-2026-11-30_en 

	02.12.2026. 
	· Transports - transfērs no viesnīcas uz lidostu
· Avio biļetes /lidojums (ne vairāk kā divi lidojumi) Buenosairesa – Rīga (2 personām ar nododamo bagāžu) 




Piedāvājums jāiesniedz zemāk norādītās tabulas formā, ievērojot visus noteiktos papildu nosacījumus. 

	Uzdevums
	Pozīcijas nosaukums: 
	Biļešu un pakalpojumu cena katram brauciena posmam, pozīcijai, kopā par norādīto personu skaitu
	Biļešu un pakalpojumu cena katram brauciena posmam, pozīcijai, kopā par norādīto personu skaitu

	Uzdevums Nr.1

	01.11.2026. – 07.11.2026. 
Rīga – Arrasa - Rīga
3 darbinieku komandējums/pieredzes apmaiņas vizīte
	
	

	Uzdevums Nr.2

	29.11.2026 – 02.12.2026.  Rīga -  Buenosairesa – Rīga 
2 darbinieku  komandējums 
	
	

	
	Komandējumu izmaksas kopā (EUR bez PVN)
	



Papildu nosacījumi: 
1) lai Pasūtītājs varētu pārliecināties par konkrētās aviobiļešu cenas atbilstību reālajai situācijai un pārbaudīt, vai konkrētā rezervācija ir veikta un iesniegtā cena ir atbilstoša un nav manuāli mainīta, Pretendentam jāpievieno aviobiļešu rezervēšanas sistēmas uzturētāja izsniegts apstiprinājums par rezervācijas veikšanas laiku un cenu. Ja izmantotā aviokompānijas vai cita rezervēšanas sistēma atsevišķu sistēmas uzturētāja apliecinājumu neizsniedz, Pretendents drīkst iesniegt pretendenta pārstāvēt tiesīgās personas ar drošu elektronisko parakstu parakstītu apliecinājumu, pievienojot rezervēšanas sistēmas izdrukas un/vai ekrānuzņēmumus, kuros iespējams pārliecināties par veikto rezervāciju, rezervācijas veikšanas laiku un cenu. Apliecinājumā norāda, ka pievienotajos materiālos norādītā cena atbilst rezervēšanas sistēmā norādītajai cenai un nav manuāli mainīta. Pasūtītājs nepieciešamības gadījumā ir tiesīgs lūgt Pretendentam sniegt papildu informāciju vai uzrādīt rezervāciju rezervēšanas sistēmā.
2)	uzdevumu risinājumos rezervētos pakalpojumus nedrīkst iegādāties no pakalpojuma sniedzēja, izmantojot virtuālo naudu, bonusu punktus u.c.
3)	Pasūtītāja darbinieks/-i komandējumā dodas ar nododamo bagāžu;
4)	Pretendents savā piedāvājumā neiekļauj zemo izmaksu aviokompāniju piedāvājumus;
5)	piedāvājumā ir jāparedz biļešu anulēšanas iespēja;
6)	katram komandējumam Pretendents var piedāvāt tikai vienu uzdevuma risinājuma variantu.
7) 	piedāvājumā norādītās aviobiļešu un viesnīcu cenas tiks izmantotas tikai un vienīgi piedāvājumu vērtēšanā.
8)	Pretendentam jāpievieno teorētiskajā uzdevumā norādītās viesnīcas cenas pamatojums. Kā cenas pamatojumu var iesniegt viesnīcas vai rezervēšanas sistēmas izdruku un/vai ekrānuzņēmumu, pretendenta pārstāvēt tiesīgās personas elektroniski parakstītu apliecinājumu kopā ar izdruku un/vai ekrānuzņēmumu no rezervēšanas sistēmas, kā arī viesnīcas vai cita pakalpojuma sniedzēja elektroniski sniegtu cenas piedāvājumu. Cenas pamatojumā jābūt iespējai identificēt viesnīcu, uzturēšanās datumus, numuru skaitu un veidu, piedāvāto cenu un cenā iekļautos pakalpojumus. 

Paraksts: _______________________________
Vārds, uzvārds: ________________________________
2026. gada 	.			
